Diari Oficial de la Generalitat Valenciana


Sumari del DOGV 2971, del 15-04-1997 (1997/6856)

ORDRE de 3 d'abril de 1997, de la Conselleria de Benestar Social, per la qual es determinen els crèdits que han de finançar els Serveis Socials regulats en l'Ordre de 14 de novembre de 1996 i també el sistema de pagament i de justificació de les ajudes.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2971

Data del DOGV
:   15-04-1997

Secció del DOGV
:   CONVENIS I ACTES - CONCESSIONS ADMINISTRATIVES

Número del document
:   1997/6856


Data del document
:   03-04-1997

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 3 d'abril de 1997, de la Conselleria de Benestar Social, per la qual es determinen els crèdits que han de finançar els Serveis Socials regulats en l'Ordre de 14 de novembre de 1996 i també el sistema de pagament i de justificació de les ajudes.  
Article 1. Determinació dels crèdits  
De conformitat amb allò que es preceptua en el número 11 de l'article 47 de la Llei d'Hisenda Pública de la Generalitat Valenciana, i com que la convocatòria d'ajudes en matèria de Serveis Socials per a 1997, aprovada per ordre del conseller de Treball i Afers Socials de 14 de novembre de 1996, va ser realitzada amb caràcter anticipat a l'aprovació en les Corts Valencianes de la Llei de Pressupostos per a 1997, per la qual cosa no s'hi va poder explicitar el finançament corresponent, es procedeix a donar publicitat als crèdits i a les línies de subvenció dels Serveis Socials regulats en l'Ordre de 14 de novembre de 1996 abans esmentada (DOGV núm. 2.880, de 29 de novembre de 1996), tot això a càrrec del programa pressupostari 92.25.130.02, Serveis Socials.  
1. Denominació: Serveis Socials Generals  
- Projecte: 228   
- Línia de subvenció: 402/97  
- Consignació pressupostària: 2.034.408.588 PTA.  
2. Denominació: Pla Mesures en Inserció Social  
- Projecte: 309  
- Línia de subvenció: 403/97  
- Consignació pressupostària: 4.685.251.350 PTA.  
3. Denominació: Ajudes Individuals  
- Projecte: 1.330  
- Línia de subvenció: 404/97  
- Consignació pressupostària: 96.596.234 PTA.  
4. Denominació: Programes d'Acció Comunitària  
- Projecte: 1.827  
- Línia de subvenció: 405/97  
- Consignació pressupostària: 58.388.590 PTA.  
5. Denominació: Serveis Socials Especialitzats Tercera Edat  
- Projecte: 1.326  
- Línia de subvenció: 406/97  
- Consignació pressupostària: 733.937.474 PTA.  
6. Denominació: Programes Tercera Edat  
- Projecte: 2.188  
- Línia de subvenció: 411/97  
- Consignació pressupostària: 75.693.307 PTA.  
7. Denominació: Programes de Discapacitats  
- Projecte: 2.189  
- Línia de subvenció: 418/97  
- Consignació pressupostària: 55.240.417 PTA.  
8. Denominació: Serveis Socials Especialitzats-Malalts Mentals  
- Projecte: 2.190  
- Línia de subvenció: 419/97  
- Consignació pressupostària: 47.778.004 PTA.  
9. Denominació: Programa Malalts Mentals  
- Projecte: 2.191  
- Línia de subvenció: 420/97  
- Consignació pressupostària: 94.443.329 PTA.  
10. Denominació: Serveis Socials Especialitzats-Menor  
- Projecte: 1.327  
- Línia de subvenció: 421/97  
- Consignació pressupostària: 619.034.297 PTA.  
11. Denominació: Prog. Experiment. Prevenció Maltractaments  
- Projecte: 2.193  
- Línia de subvenció: 423/97  
- Consignació pressupostària: 48.311.849 PTA.  
12. Denominació: Mesures Judicials Menors en Règim Obert  
- Projecte: 2.194  
- Línia de subvenció: 424/97  
- Consignació pressupostària: 76.055.815 PTA.  
13. Denominació: Programes del Menor  
- Projecte: 2.195  
- Línia de subvenció: 425/97  
- Consignació pressupostària: 54.471.956 PTA.  
14. Denominació: Primera Infància (0-3 anys)  
- Projecte: 2.196  
- Línia de subvenció: 426/97  
- Consignació pressupostària: 91.530.124 PTA.  
15. Denominació: Serveis Socials Especialitzats-Dona  
- Projecte: 1.329  
- Línia de subvenció: 427/97  
- Consignació pressupostària: 920.393.291 PTA.  
16. Denominació: Integració Social Poble Gitano  
- Projecte: 1.331  
- Línia de subvenció: 429/97  
- Consignació pressupostària: 87.298.177 PTA.  
17. Denominació: Projecte Horizon-Desafavorits  
- Projecte: 2.234  
- Línia de subvenció: 430/97  
- Consignació pressupostària: 01.366.046 PTA.  
Els crèdits consignats tenen caràcter màxim, i no podran concedir-se subvencions un cop exhaurits aquests crèdits, cosa que caldrà publicar en el Diari Oficial de la Generalitat Valenciana. Si per la transferència de fons s'incrementen aquests crèdits, es farà constar aquest increment en la publicació corresponent en el Diari Oficial de la Generalitat Valenciana.  
Article 2. Determinació del sistema de pagament i de justificació de les ajudes  
Respectant l'article 55 de l'Ordre de 14 de novembre de 1996 i un cop fixat en la normativa pressupostària per a 1997 el sistema general de pagaments i de justificació de subvencions, i també les excepcions recollides, correspon aclarir quin serà el sistema de pagaments i de justificació dels diferents tipus d'ajudes i de subvencions que s'hi recullen.  
2.1 Serveis Socials Especialitzats (línies 406/97, 419/97, 421/97 i 427/97): Tal com disposa l'article 33.2 de la Llei 4/1996, de Pressupostos de la Generalitat Valenciana per a 1997, aquest tipus d'ajudes es pagarà per avançaments mensuals. La justificació de la suma pagada es realitzarà a trimestre vençut, i la persona beneficiària haurà d' aportar-hi a aquest efecte la documentació acreditativa de l'aplicació efectiva i correcta de la totalitat de les despeses en què s'haja incorregut en el trimestre corresponent. Aquesta justificació haurà de produir-se durant el primer mes del trimestre següent, és a dir, durant els mesos d'abril, de juliol i d'octubre, de manera que l'import corresponent al mesos de maig, d'agost i de novembre estarà condicionat a aquesta justificació. Donat cas que la justificació corresponent als tres primers trimestres siga inferior a l'import avançat en l'esmentat període, la diferència es descomptarà dels pagaments corresponents als mesos de novembre i de desembre. La justificació total de l'exercici 1997 haurà de ser, si més no, igual al cost estimat fixat en la resolució. Posat cas que no arribe a aquesta quantitat, la subvenció serà minorada proporcionalment. Si una vegada minorada la subvenció, la quantia que en resulta és superior a l'import pagat fins aquell moment, caldrà realitzar un últim pagament mitjançant el qual es procedirà a la liquidació de la quantia pendent.  
Les subvencions establertes d'acord amb preu/plaça es justificaran a trimestre vençut mitjançant la presentació, en la direcció territorial de Benestar Social, de les nòmines mensuals d'atesos durant el trimestre corresponent, en les quals hauran de constar els ingressos aportats per les persones beneficiàries. Cada trimestre, la direcció territorial de Benestar Social realitzarà balanç entre les quantitats avançades i les justificades. Quan les primeres siguen superiors a les segones, se'n descomptarà la diferència en els pagaments del mes o dels mesos següents.  
2.2 Serveis Socials Generals (línia 402/97): d'acord amb el que disposa l'article 47 bis de la Llei d'Hisenda Pública de la Generalitat Valenciana, després de la seua modificació per la Llei 3/1996, de Mesures Fiscals, Administratives i d'Organització de la Generalitat Valenciana, aquest tipus d'ajudes es pagarà segons el procediment següent: un 40% en el moment de la concessió, un segon termini del 20% es pagarà després de l'aportació i de la comprovació de la documentació justificativa de l'aplicació efectiva i correcta de la suma pagada a l'actuació objecte de la subvenció, i la resta després de la justificació de la totalitat de les despeses objecte de la subvenció.  
2.3 Ajudes Individuals: el pagament d'aquestes ajudes es realitzarà contra la presentació, per part de la persona beneficiària, de la justificació que acredite el dret a la percepció de l'ajuda, en els termes establerts en l'article 56.4 de l'Ordre de 14 de novembre de 1996.  
2.4 La resta de les línies de subvenció objecte de la convocatòria continguda en l'Ordre de 14 de novembre de 1996 es pagarà pel mateix sistema establert en el punt 2.2. anterior.  
Article 3. Fixació del termini per a justificar  
S'estableix el dia 28 de febrer de 1998 com a termini màxim de justificació de les ajudes regulades en l'Ordre. Addicionalment a allò que disposa l'article 50 de l'Ordre de 14 de novembre de 1996, el director territorial de Benestar Social competent podrà requerir de la persona beneficiària de la subvenció els documents, les factures, els manaments de pagament, etc., que estime oportuns per tal de justificar la quantia de les despeses realitzades per aquesta en relació amb l'objecte subvencionat.  
DISPOSICIÓ ADDICIONAL  
L'aval bancari regulat en l'apartat 3 de l'article 54 de l'Ordre de 14 de novembre de 1996, pel que fa a la garantia a favor dels interessos públics en el cas de la concessió d'avançaments a compte, tal com preveu l'article 47 de la Llei d'Hisenda Pública (text refós aprovat per Decret Legislatiu de 26 de juny de 1992), podrà ser substituït per la garantia real immobiliària corresponent.  
València, 3 d'abril de 1997  
La consellera de Benestar Social,  
MARCELA MIRÓ PÉREZ